
LYHYET PERUSTELUT
Ehdotetulla yhteisen eurooppalaisen turvapaikkajärjestelmän uudistuksella pyritään luomaan kestävämpi, oikeudenmukaisempi ja kokonaisvaltaisempi EU:n maahanmuuttopolitiikka, joka perustuu oikeudenmukaista vastuunjakoa ja solidaarisuutta jäsenvaltioissa koskeviin periaatteisiin.
Huolimatta siitä, että unionin ja jäsenvaltioiden tasolla on viime vuosina toteutettu lainsäädännöllisiä ja poliittisia toimia, jotta pakolaiskriisiin voitaisiin vastata tehokkaasti, useita turvapaikkajärjestelmän moitteettomaan toimivuuteen liittyviä näkökohtia on vielä käsiteltävä. Eroja on edelleen erityisesti pakolaisaseman ja toissijaisen suojelun myöntämistä koskevissa säännöissä ja perusteissa, jäsenvaltioiden välisissä hyväksymisasteissa sekä suojelua saavien henkilöiden oikeuksissa ja velvoitteissa. Komissio ehdottaa aiemman, aseman määrittelyä koskevan uudelleenlaaditun direktiivin kumoamista asetuksella, mikä lisää mahdollisuuksia yhdenmukaistaa uusia yhteisiä eurooppalaisia välineitä. Valmistelija pitää välttämättömänä, että tämän alan uudistuksilla saavutetaan nykytilanteen parantamista koskeva yleinen tavoite, jonka olisi määrä olla edistysaskel kohti tosiasiallisten oikeuksien antamista suojelua tarvitseville henkilöille eikä ainoastaan pelkkä toiminnallinen hallinnon uudelleenjärjestely tai sääntöjen, käytänteiden ja menettelyjen järkeistäminen.
Tätä varten on olennaisen tärkeää mahdollistaa kansainvälistä suojelua saavien henkilöiden sosiaalisen osallisuus ja työmarkkinoille integroituminen.
Valmistelija esittää sen vuoksi lausuntoluonnoksessaan tarkistuksia, joiden tavoitteena on varmistaa, että EU:n lainsäädännössä sallitaan tällaisten kotoutumisnäkymien potentiaalin mahdollisimman suuri hyödyntäminen. Ensisijaisesti tämä tarkoittaa sitä, että yhdenmukaistetaan pakolaisille myönnetyt oikeudet ja toissijaista suojelua saavien henkilöiden oikeudet, kuten joissakin jäsenvaltioissa on jo tehty, koska tällainen ero perustuu usein kyseenalaiseen olettamukseen tarvittavan suojelun tilapäisemmästä luonteesta. Tämä aiheuttaa käytännössä tarpeetonta hallinnollista monimutkaisuutta ja vaarantaa suoraan heidän kotoutumismahdollisuutensa esimerkiksi siksi, että heidän oleskelu- tai työlupansa kesto on liian lyhyt – sillä ne liittyvät usein olennaisesti toisiinsa – tai että oleskeluluvan uusiminen yhdistetään suojeluaseman uudelleentarkasteluun, joka on myös kallista ja tarpeetonta. Vastaavista syistä valmistelija ehdottaa, että tekstistä poistetaan jäsenvaltioiden mahdollisuus rajoittaa toissijaista suojelua saavien henkilöiden sosiaaliavustukset perusetuuksiin.
Komission mukaan jäsenvaltiot voivat määrätä kotouttamistoimenpiteisiin, kuten kielikursseille, ammattikoulutukseen ja muihin työllistymistoimenpiteisiin, osallistumisen pakolliseksi suojelua saavien henkilöiden kotoutumisen helpottamiseksi. Vaikka tämä voidaan hyväksyä arvokkaana välineenä, jolla lyhyen aikavälin kotoutumishaasteet muutetaan mahdollisuudeksi koko yhteiskunnalle, samalla on täsmennettävä, että tällaisten toimenpiteiden on oltava maksuttomia ja saatavilla ja niihin osallistumisen on oltava helppoa ja niissä on aina otettava huomioon suojelua saavien henkilöiden oikeudet ja arvot. Lisäksi on tarpeen varmistaa, että tällaisiin toimenpiteisiin osallistumatta jättäminen tai osittainen osallistuminen niihin ei saa koskaan vaarantaa henkilön suojeluasemaa, koska tämä rikkoisi suoraan kansainvälistä pakolaisoikeutta.
Lopuksi valmistelija on eri mieltä komission valitsemasta rankaisevasta lähestymistavasta, jolla säännellään edelleen liikkumista, ja pitää tarkoituksenmukaisempana järjestelmää, joka tarjoaa mahdollisia kannustimia suojelun myöntäneessä jäsenvaltiossa pysymiseen.

TARKISTUKSET
[bookmark: IntroA]Työllisyyden ja sosiaaliasioiden valiokunta pyytää asiasta vastaavaa kansalaisvapauksien sekä oikeus- ja sisäasioiden valiokuntaa ottamaan huomioon seuraavat tarkistukset:
[bookmark: IntroB][bookmark: EndB]<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus asetukseksi</DocAmend>
<Article>Johdanto-osan 1 kappale</Article>
	

	Komission teksti
	Tarkistus

	(1)	Vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13 päivänä joulukuuta 2011 annettuun Euroopan parlamentin ja neuvoston direktiiviin 2011/95/EU31 (uudelleenlaadittu) on tehtävä useita sisältömuutoksia. Yhdenmukaisuuden ja lähentymisen varmistamiseksi turvapaikkapäätösten ja kansainvälisen suojelun sisällön osalta ja jotta voitaisiin vähentää kannustimia liikkua Euroopan unionin sisällä ja varmistaa kansainvälistä suojelua saavien henkilöiden tasapuolinen kohtelu, direktiivi olisi kumottava ja korvattava asetuksella.
	(1)	Vaatimuksista kolmansien maiden kansalaisten ja kansalaisuudettomien henkilöiden määrittelemiseksi kansainvälistä suojelua saaviksi henkilöiksi, pakolaisten ja henkilöiden, jotka voivat saada toissijaista suojelua, yhdenmukaiselle asemalle sekä myönnetyn suojelun sisällölle 13 päivänä joulukuuta 2011 annettuun Euroopan parlamentin ja neuvoston direktiiviin 2011/95/EU31 (uudelleenlaadittu) on tehtävä useita sisältömuutoksia. Yhdenmukaisuuden ja lähentymisen varmistamiseksi turvapaikkapäätösten ja kansainvälisen suojelun sisällön osalta ja jotta voitaisiin kannustaa kansainvälistä suojelua saavia henkilöitä pysymään heille tällaisen suojelun myöntäneessä jäsenvaltiossa ja varmistaa kansainvälistä suojelua saavien henkilöiden tasapuolinen kohtelu, direktiivi olisi kumottava ja korvattava asetuksella.

	__________________
	__________________

	31 EUVL L 337, 20.12.2011, s. 9.
	31 EUVL L 337, 20.12.2011, s. 9.


</Amend>

<Amend>Tarkistus		<NumAm>2</NumAm>
<DocAmend>Ehdotus asetukseksi</DocAmend>
<Article>Johdanto-osan 3 kappale</Article>

	

	[bookmark: DocEPTmp][bookmark: DocEPTmp2]Komission teksti
	Tarkistus

	(3)	Euroopan yhteinen turvapaikkajärjestelmä perustuu yhteisiin vaatimuksiin, jotka koskevat turvapaikkamenettelyjä, unionin tasolla tapahtuvaa aseman tunnustamista ja suojelun tarjoamista sekä vastaanotto-olosuhteita, ja järjestelmään turvapaikanhakijoista vastuussa olevan jäsenvaltion määrittämistä varten. Vaikka Euroopan yhteisen turvapaikkajärjestelmän asteittaisessa kehittämisessä on edistytty, jäsenvaltioiden välillä on edelleen merkittäviä eroja käytettävissä menettelyissä, hyväksymisasteissa, myönnettävän suojelun muodossa ja kansainvälistä suojelua hakevien ja saavien henkilöiden aineellisten vastaanotto-olosuhteiden ja heille myönnettävien etujen tasossa. Nämä erot lisäävät merkittävästi edelleen liikkumista ja haittaavat sen tavoitteen saavuttamista, jonka mukaan kaikkia hakijoita kohdellaan tasavertaisesti riippumatta siitä, missä päin unionia he tekevät hakemuksen.
	(3)	Euroopan yhteinen turvapaikkajärjestelmä perustuu yhteisiin vaatimuksiin, jotka koskevat turvapaikkamenettelyjä, unionin tasolla tapahtuvaa aseman tunnustamista ja suojelun tarjoamista sekä vastaanotto-olosuhteita, ja järjestelmään turvapaikanhakijoista vastuussa olevan jäsenvaltion määrittämistä varten. Vaikka Euroopan yhteisen turvapaikkajärjestelmän asteittaisessa kehittämisessä on edistytty, jäsenvaltioiden välillä on edelleen merkittäviä eroja käytettävissä menettelyissä, hyväksymisasteissa, myönnettävän suojelun muodossa ja kansainvälistä suojelua hakevien ja saavien henkilöiden aineellisten vastaanotto-olosuhteiden ja heille myönnettävien etujen tasossa. Nämä erot sekä se, että jäsenvaltioiden makrotaloudelliset tilanteet ja työmarkkinatilanteet ovat hyvin erilaisia, vaarantavat kaikkien hakijoiden vakioituja vastaanotto-olosuhteita koskevan tavoitteen riippumatta siitä, missä päin unionia he tekevät hakemuksen.


</Amend>

<Amend>Tarkistus 		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 5 kappale</Article>
	

	Komission teksti
	Tarkistus

	(5)	Jotta Euroopan yhteinen turvapaikkajärjestelmä, Dublin-järjestelmä mukaan luettuna, toimisi hyvin, kansallisten turvapaikkajärjestelmien lähentämisessä olisi edistyttävä huomattavasti erityisesti hyväksymisasteita ja jäsenvaltioissa myönnettävän suojeluaseman tyyppejä koskevien erojen osalta. Lisäksi olisi vahvistettava aseman uudelleentarkastelua koskevia sääntöjä sen varmistamiseksi, että suojelua myönnetään ainoastaan niille, jotka sitä tarvitsevat, ja niin kauan, kuin sitä tarvitaan. Oleskelulupien kestoa koskevia erilaisia käytäntöjä olisi vältettävä, ja kansainvälistä suojelua saaville henkilöille myönnettäviä oikeuksia olisi selvennettävä ja yhdenmukaistettava lisää.
	(5)	Jotta Euroopan yhteinen turvapaikkajärjestelmä, Dublin-järjestelmä mukaan luettuna, toimisi hyvin, kansallisten turvapaikkajärjestelmien lähentämisessä olisi edistyttävä huomattavasti varsinkin hyväksymisasteita ja jäsenvaltioissa myönnettävän suojeluaseman tyyppejä koskevien erojen osalta. Lisäksi olisi vahvistettava aseman uudelleentarkastelua koskevia sääntöjä sen varmistamiseksi, että suojelua myönnetään ainoastaan niille, jotka sitä tarvitsevat, ja niin kauan, kuin sitä tarvitaan. Oleskelulupien kestoa koskevia erilaisia käytäntöjä olisi vältettävä, ja kansainvälistä suojelua saaville henkilöille myönnettäviä oikeuksia olisi selvennettävä ja yhdenmukaistettava lisää.


</Amend>
<Amend>Tarkistus 		<NumAm>4</NumAm>
<DocAmend>Ehdotus asetukseksi</DocAmend>
<Article>Johdanto-osan 6 kappale</Article>
	

	Komission teksti
	Tarkistus

	(6)	Tästä syystä tarvitaan asetus, jotta voidaan varmistaa johdonmukainen yhdenmukaistamistaso kaikkialla unionissa ja nostaa oikeusvarmuuden ja avoimuuden tasoa.
	(6)	Tästä syystä tarvitaan asetus, jotta voidaan varmistaa nopea ja johdonmukainen yhdenmukaistamistaso kaikkialla unionissa ja nostaa oikeusvarmuuden ja avoimuuden tasoa.


</Amend>
<Amend>Tarkistus		<NumAm>5</NumAm>
<DocAmend>Ehdotus asetukseksi</DocAmend>
<Article>Johdanto-osan 8 kappale</Article>

	

	Komission teksti
	Tarkistus

	(8)	Pakolaisaseman ja toissijaisen suojeluaseman tunnustamista ja sisältöä koskevien sääntöjen lähentämisen entisestään pitäisi lisäksi osaltaan vähentää kansainvälistä suojelua hakevien ja saavien henkilöiden edelleen liikkumista jäsenvaltiosta toiseen, siltä osin kuin se saattaa johtua eroista kansallisissa lainsäädäntötoimissa, joilla tällä asetuksella korvattava aseman määrittelyä koskeva direktiivi siirretään osaksi kansallista lainsäädäntöä.
	(8)	Pakolaisaseman ja toissijaisen suojeluaseman tunnustamista ja sisältöä koskevien sääntöjen lähentämisen entisestään pitäisi lisäksi osaltaan vähentää kansainvälistä suojelua hakevien ja saavien henkilöiden edelleen liikkumista jäsenvaltiosta toiseen ja auttaa saavuttamaan korkeatasoiset suojelunormit kaikkialla unionissa.


</Amend>
<Amend>Tarkistus		<NumAm>6</NumAm>
<DocAmend>Ehdotus asetukseksi</DocAmend>
<Article>Johdanto-osan 10 kappale</Article>
	

	Komission teksti
	Tarkistus

	(10)	Uudelleensijoitettavaksi valituille hakijoille olisi myönnettävä kansainvälistä suojelua. Näin ollen olisi sovellettava tämän asetuksen säännöksiä, jotka koskevat kansainvälistä suojelua, mukaan lukien sääntöjä, joiden tarkoituksena on estää edelleen liikkuminen.
	(10)	Uudelleensijoitettavaksi valituille hakijoille olisi myönnettävä kansainvälistä suojelua. Näin ollen olisi sovellettava tämän asetuksen säännöksiä, jotka koskevat kansainvälistä suojelua.


</Amend>
<Amend>Tarkistus 		<NumAm>7</NumAm>
<DocAmend>Ehdotus asetukseksi</DocAmend>
<Article>Johdanto-osan 11 kappale</Article>
	

	Komission teksti
	Tarkistus

	(11)	Tässä asetuksessa kunnioitetaan perusoikeuksia ja otetaan huomioon erityisesti Euroopan unionin perusoikeuskirjassa, jäljempänä ’perusoikeuskirja’, tunnustetut periaatteet. Asetuksella pyritään erityisesti varmistamaan ihmisarvon täysimääräinen kunnioittaminen sekä turvapaikanhakijoiden ja heidän mukanaan tulevien perheenjäsenten oikeus turvapaikkaan ja edistämään niiden perusoikeuskirjan artiklojen soveltamista, jotka koskevat ihmisarvoa, yksityis- ja perhe-elämän kunnioittamista, sananvapautta ja tiedonvälityksen vapautta, oikeutta koulutukseen, ammatillista vapautta ja oikeutta tehdä työtä, elinkeinovapautta, oikeutta turvapaikkaan, syrjintäkieltoa, lapsen oikeuksia, sosiaaliturvaa ja toimeentuloturvaa ja terveyden suojelua, ja se olisi näin ollen pantava täytäntöön niiden mukaisesti.
	(11)	Tässä asetuksessa kunnioitetaan perusoikeuksia ja otetaan huomioon Euroopan unionin perusoikeuskirjassa, jäljempänä ’perusoikeuskirja’ tunnustetut periaatteet, ihmisoikeuksien ja perusvapauksien suojaamiseksi vuonna 1950 tehdyn eurooppalaisen yleissopimuksen, vuonna 1961 tehdyn Euroopan sosiaalisen peruskirjan, vuonna 1948 annetun ihmisoikeuksien yleismaailmallisen julistuksen, vuonna 1951 tehdyn pakolaissopimuksen ja sen vuonna 1967 tehdyn lisäpöytäkirjan periaatteet. Asetuksella pyritään erityisesti varmistamaan ihmisarvon täysimääräinen kunnioittaminen sekä turvapaikanhakijoiden ja heidän mukanaan tulevien perheenjäsenten oikeus turvapaikkaan ja edistämään niiden perusoikeuskirjan artiklojen soveltamista, jotka koskevat ihmisarvoa, yksityis- ja perhe-elämän kunnioittamista, sananvapautta ja tiedonvälityksen vapautta, oikeutta koulutukseen, ammatillista vapautta ja oikeutta tehdä työtä, elinkeinovapautta, oikeutta turvapaikkaan, syrjintäkieltoa, lapsen oikeuksia, sosiaalisia oikeuksia, kuten sosiaaliturvaa ja toimeentuloturvaa ja terveyden suojelua, ja se olisi näin ollen pantava täytäntöön niiden mukaisesti.


</Amend>
<Amend>Tarkistus		<NumAm>8</NumAm>
<DocAmend>Ehdotus asetukseksi</DocAmend>
<Article>Johdanto-osan 13 kappale</Article>

	

	Komission teksti
	Tarkistus

	(13)	Euroopan turvapaikka-, maahanmuutto- ja kotouttamisrahaston resursseja olisi käytettävä jäsenvaltioiden tukemiseen asianmukaisesti asetuksessa asetettujen vaatimusten noudattamisessa. Erityisesti olisi tuettava niitä jäsenvaltioita, joiden turvapaikkajärjestelmään kohdistuu erityisiä ja suhteettoman suuria paineita ennen kaikkea niiden sijainnin tai väestötilanteen vuoksi.
	(13)	Euroopan turvapaikka-, maahanmuutto- ja kotouttamisrahaston resursseja olisi käytettävä jäsenvaltioiden tukemiseen asianmukaisesti tässä asetuksessa asetettujen tiukkojen vaatimusten noudattamisessa. Erityisesti olisi edistettävä kansainvälistä suojelua saavien henkilöiden kestävää kotouttamista ja tuettava niitä jäsenvaltioita, joiden turvapaikkajärjestelmässä koetaan haasteita ennen kaikkea niiden sosiaalisen tilanteen, sijainnin tai väestötilanteen vuoksi. Tätä tarkoitusta varten paikallis- ja alueviranomaisille sekä kansainvälisille ja kansalaisyhteiskunnan järjestöille olisi osoitettava riittävä rahoitus, ja myös paikallis- ja alueviranomaisten olisi voitava saada suoremmin ja tehokkaammin rahoitusta turvapaikka-, maahanmuutto- ja kotouttamisrahastosta (AMIF) sekä muista rahastoista sellaisiin toimiin, jotka kuuluvat suoraan niiden velvollisuuksiin.


</Amend>
<Amend>Tarkistus 		<NumAm>9</NumAm>
<DocAmend>Ehdotus asetukseksi</DocAmend>
<Article>Johdanto-osan 15 kappale</Article>
	

	Komission teksti
	Tarkistus

	(15)	Tätä asetusta sovellettaessa olisi otettava ensisijaisesti huomioon lapsen etu lapsen oikeuksista vuonna 1989 tehdyn Yhdistyneiden kansakuntien yleissopimuksen mukaisesti. Jäsenvaltioiden viranomaisten olisi lapsen etua arvioidessaan otettava asiaankuuluvasti huomioon erityisesti perheen yhtenäisyyden periaate, alaikäisen hyvinvointi ja sosiaalinen kehitys, turvallisuusnäkökohdat sekä alaikäisen näkemykset hänen ikänsä ja kehitystasonsa mukaisesti.
	(15)	Tätä asetusta sovellettaessa olisi otettava ensisijaisesti huomioon lapsen etu lapsen oikeuksista vuonna 1989 tehdyn Yhdistyneiden kansakuntien yleissopimuksen mukaisesti. Jäsenvaltioiden viranomaisten olisi lapsen etua arvioidessaan otettava asiaankuuluvasti huomioon erityisesti perheen yhtenäisyyden periaate, alaikäisen hyvinvointi ja sosiaalinen kehitys, alaikäisen kulttuuritausta ja kielitaito, turvallisuusnäkökohdat sekä alaikäisen näkemykset hänen ikänsä ja kehitystasonsa mukaisesti.


</Amend>
<Amend>Tarkistus		<NumAm>10</NumAm>
<DocAmend>Ehdotus asetukseksi</DocAmend>
<Article>Johdanto-osan 29 kappale</Article>
	

	Komission teksti
	Tarkistus

	(29)	Euroopan unionin tuomioistuimen asiaa koskevan oikeuskäytännön mukaisesti jäsenvaltioiden toimivaltaisten viranomaisten olisi kansainvälistä suojelua koskevia hakemuksia arvioidessaan käytettävä hakijan uskottavuuden arvioinnissa menetelmiä, jotka kunnioittavat perusoikeuskirjassa taattuja yksilön oikeuksia, erityisesti oikeutta ihmisarvoon ja yksityis- ja perhe-elämän kunnioittamiseen. Erityisesti homoseksuaalisuuden tapauksessa hakijan uskottavuuden yksilöllinen arviointi ei saisi perustua homoseksuaaleja koskeviin stereotypioihin, eikä hakijaa saisi alistaa yksityiskohtaisiin kuulusteluihin tai testeihin tämän seksuaalielämästä.
	(29)	Euroopan unionin tuomioistuimen asiaa koskevan oikeuskäytännön mukaisesti jäsenvaltioiden toimivaltaisten viranomaisten olisi kansainvälistä suojelua koskevia hakemuksia arvioidessaan käytettävä hakijan uskottavuuden arvioinnissa menetelmiä, jotka kunnioittavat perusoikeuskirjassa taattuja yksilön oikeuksia, erityisesti oikeutta ihmisarvoon ja yksityis- ja perhe-elämän kunnioittamiseen. Erityisesti seksuaalisen suuntautumisen ja sukupuoli-identiteetin tapauksissa hakijan uskottavuuden yksilöllinen arviointi ei saisi perustua seksuaalista suuntautumista ja sukupuoli-identiteettiä koskeviin stereotypioihin, eikä hakijaa saisi alistaa yksityiskohtaisiin kuulusteluihin tai testeihin tämän seksuaalielämästä. Toimivaltaisten kansallisten viranomaisten ei pitäisi myöskään katsoa, että hakijan lausunnot eivät ole uskottavia ainoastaan sillä perusteella, että hakija ei vedonnut seksuaaliseen suuntautumiseensa, sukupuoli-identiteettiinsä, sukupuolen ilmaisuunsa tai sukupuoliominaisuuksiinsa, kun hän esitti ensimmäistä kertaa yksityiskohtaisia tietoja vainostaan.


</Amend>
<Amend>Tarkistus 		<NumAm>11</NumAm>
<DocAmend>Ehdotus asetukseksi</DocAmend>
<Article>Johdanto-osan 34 kappale</Article>
	

	Komission teksti
	Tarkistus

	(34)	Arvioitaessa vakavaa haittaa, jonka vuoksi hakija voi saada toissijaista suojelua, mielivaltaisen väkivallan käsitteen olisi Euroopan unionin tuomioistuimen asiaa koskevan oikeuskäytännön mukaisesti käsitettävä väkivalta, joka voi ulottua henkilöihin riippumatta heidän henkilökohtaisista olosuhteistaan.
	(34)	Arvioitaessa vakavaa haittaa, jonka vuoksi hakija voi saada toissijaista suojelua, mielivaltaisen väkivallan käsitteen olisi Euroopan unionin tuomioistuimen ja Euroopan ihmisoikeustuomioistuimen asiaa koskevan oikeuskäytännön mukaisesti käsitettävä väkivalta, joka voi ulottua henkilöihin riippumatta heidän henkilökohtaisista olosuhteistaan. Mielivaltaisen väkivallan olemassaolon määrittelemisessä olisi otettava huomioon seuraavia tekijöitä: ulkoinen aggressio, miehitys, ylivalta toisen valtion alueella, sisäiset konfliktit, vakavat ihmisoikeusrikkomukset tai yleistä järjestystä vakavasti häiritsevät tapahtumat alkuperämaassa tai sen osassa.


</Amend>
<Amend>Tarkistus		<NumAm>12</NumAm>
<DocAmend>Ehdotus asetukseksi</DocAmend>
<Article>Johdanto-osan 37 kappale</Article>
	

	Komission teksti
	Tarkistus

	(37)	Oleskelulupien ja matkustusasiakirjojen, jotka myönnetään kansainvälistä suojelua saaville henkilöille ensimmäistä kertaa tai jotka uusitaan tämän asetuksen voimaantulon jälkeen, olisi oltava oleskelulupien osalta asetuksessa (EY) N:o 1030/2002 ja matkustusasiakirjojen osalta neuvoston asetuksessa (EY) N:o 2252/2004 vahvistettujen sääntöjen mukaisia.
	(37)	Oleskelulupien ja matkustusasiakirjojen, jotka myönnetään kansainvälistä suojelua saaville henkilöille tämän asetuksen voimaantulon jälkeen, olisi oltava oleskelulupien osalta asetuksessa (EY) N:o 1030/2002 ja matkustusasiakirjojen osalta neuvoston asetuksessa (EY) N:o 2252/2004 vahvistettujen sääntöjen mukaisia.


</Amend>
<Amend>Tarkistus		<NumAm>13</NumAm>
<DocAmend>Ehdotus asetukseksi</DocAmend>
<Article>Johdanto-osan 39 kappale</Article>

	

	Komission teksti
	Tarkistus

	(39)	Jotta voidaan varmistaa, ovatko kansainvälistä suojelua saavat henkilöt edelleen suojelun tarpeessa, määrittävien viranomaisten olisi tarkasteltava myönnettyä asemaa uudelleen silloin, kun oleskelulupa on uusittava pakolaisten tapauksessa ensimmäisen kerran ja toissijaista suojelua saavien henkilöiden tapauksessa ensimmäisen ja toisen kerran, sekä silloin, kun suojelua saavan henkilön alkuperämaassa on tapahtunut merkittävä muutos, joka mainitaan alkuperämaan tilannetta koskevassa yhteisessä analyysissa ja ohjeistuksessa, joita turvapaikkavirasto ja eurooppalaiset alkuperämaatietojen tuottamisverkostot tarjoavat unionin tasolla asetuksen37 8 ja 10 artiklan mukaisesti.
	(39)	Jotta voidaan varmistaa, ovatko kansainvälistä suojelua saavat henkilöt edelleen suojelun tarpeessa, määrittävät viranomaiset voivat tarkastella myönnettyä asemaa uudelleen silloin, kun suojelua saavan henkilön alkuperämaassa on tapahtunut merkittävä muutos, joka mainitaan alkuperämaan tilannetta koskevassa yhteisessä analyysissa ja ohjeistuksessa, joita turvapaikkavirasto ja eurooppalaiset alkuperämaatietojen tuottamisverkostot tarjoavat unionin tasolla asetuksen37 8 ja 10 artiklan mukaisesti.

	_________________
	_________________

	37 COM(2016)271 final.
	37 COM(2016)271 final.


</Amend>
<Amend>Tarkistus 		<NumAm>14</NumAm>
<DocAmend>Ehdotus asetukseksi</DocAmend>
<Article>Johdanto-osan 41 kappale</Article>
	

	Komission teksti
	Tarkistus

	(41)	Kun pakolaisasema tai toissijainen suojeluasema lakkaa, sen päätöksen soveltamisen aloittamista, jolla jäsenvaltion määrittävä viranomainen peruuttaa tai lakkauttaa suojeluaseman tai jättää sen uusimatta, olisi lykättävä kohtuullisen ajan päähän päätöksen hyväksymisestä, jotta kyseisellä kolmannen maan kansalaisella tai kansalaisuudettomalla henkilöllä on asiaa koskevan unionin ja kansallisen lainsäädännön mukaisesti mahdollisuus hakea oleskelulupaa muilla kuin kansainvälisen suojelun myöntämiseen johtaneilla perusteilla, kuten perhesyillä tai syillä, jotka liittyvät työntekoon tai koulutukseen.
	(41)	Kun pakolaisasema tai toissijainen suojeluasema lakkaa, sen päätöksen soveltamisen aloittamista, jolla jäsenvaltion määrittävä viranomainen peruuttaa tai lakkauttaa suojeluaseman tai jättää sen uusimatta, olisi lykättävä kohtuullisen ajan päähän päätöksen hyväksymisestä, jotta kyseisellä kolmannen maan kansalaisella tai kansalaisuudettomalla henkilöllä on asiaa koskevan unionin ja kansallisen lainsäädännön mukaisesti mahdollisuus hakea oleskelulupaa muilla kuin kansainvälisen suojelun myöntämiseen johtaneilla perusteilla, kuten perhesyillä, terveydellisillä syillä tai syillä, jotka liittyvät työntekoon tai koulutukseen.


</Amend>
<Amend>Tarkistus 		<NumAm>15</NumAm>
<DocAmend>Ehdotus asetukseksi</DocAmend>
<Article>Johdanto-osan 43 kappale</Article>
	

	Komission teksti
	Tarkistus

	(43)	Euroopan unionin sisällä tapahtuvan edelleen liikkumisen ehkäisemiseksi sen jäsenvaltion, joka on uudessa Dublin-asetuksessa41 vahvistetun menettelyn mukaisesti vastuussa kansainvälistä suojelua saavasta henkilöstä, olisi otettava takaisin sellaiset kansainvälistä suojelua saavat henkilöt, jotka löydetään muusta kuin kansainvälistä suojelua heille myöntäneestä jäsenvaltiosta ilman, että he täyttävät asumis- tai oleskeluoikeuden edellytykset.
	(43)	Euroopan unionin sisällä tapahtuvan edelleen liikkumisen rajoittamiseksi sen jäsenvaltion, joka on uudessa Dublin-asetuksessa41 vahvistetun menettelyn mukaisesti vastuussa kansainvälistä suojelua saavasta henkilöstä, olisi otettava takaisin sellaiset kansainvälistä suojelua saavat henkilöt, jotka löydetään muusta kuin kansainvälistä suojelua heille myöntäneestä jäsenvaltiosta ilman, että he täyttävät asumis- tai oleskeluoikeuden edellytykset.

	_________________
	_________________

	41 (EU) [XXX/XXX uusi Dublin-asetus].
	41 (EU) [XXX/XXX uusi Dublin-asetus].


</Amend>
<Amend>Tarkistus 		<NumAm>16</NumAm>
<DocAmend>Ehdotus asetukseksi</DocAmend>
<Article>Johdanto-osan 44 kappale</Article>
	

	Komission teksti
	Tarkistus

	(44)	Euroopan unionin sisällä tapahtuvan edelleen liikkumisen estämiseksi pitkään oleskelleiden kolmansien maiden kansalaisten asemasta annettua direktiiviä 2003/109/EY olisi muutettava säännösten antamiseksi siitä, että sen viisivuotiskauden laskeminen, jonka kuluttua kansainvälistä suojelua saavat henkilöt voivat saada pitkään oleskelleen kolmannen maan kansalaisen aseman, pitäisi aloittaa alusta joka kerta, kun kyseinen henkilö löydetään muusta kuin kansainvälistä suojelua myöntäneestä jäsenvaltiosta ilman oikeutta asua tai oleskella siellä unionin tai kansallisen asiaa koskevan lainsäädännön nojalla.
	Poistetaan.


</Amend>
<Amend>Tarkistus		<NumAm>17</NumAm>
<DocAmend>Ehdotus asetukseksi</DocAmend>
<Article>Johdanto-osan 47 kappale</Article>
	

	Komission teksti
	Tarkistus

	(47)	Työhön pääsyä ja sosiaaliturvaa koskevien etuuksien myöntäminen edellyttää aiemmin myönnettyä oleskelulupaa kansainvälisten velvoitteiden asettamissa rajoissa.
	(47)	Työhön pääsyä ja sosiaaliturvaa koskevien etuuksien myöntäminen voi edellyttää aiemmin myönnettyä oleskelulupaa kansainvälisten velvoitteiden asettamissa rajoissa.


</Amend>
<Amend>Tarkistus 		<NumAm>18</NumAm>
<DocAmend>Ehdotus asetukseksi</DocAmend>
<Article>Johdanto-osan 48 kappale</Article>
	

	Komission teksti
	Tarkistus

	(48)	Toimivaltaiset viranomaiset voivat rajoittaa työhön pääsyä tai itsenäistä ammatinharjoittamista sellaisten tehtävien osalta, joihin kuuluu julkisen vallan käyttämistä ja vastuuta kyseisen valtion tai muiden viranomaisten yleisen edun turvaamisesta. Kansainvälistä suojelua saavilta henkilöiltä, jotka käyttävät oikeuttaan yhdenvertaiseen kohteluun, kun on kyse jäsenyydestä työntekijöiden etujärjestössä tai tietyn ammatin harjoittamisesta, voidaan myös evätä osallistuminen julkisoikeudellisten elinten hallintoon sekä julkisoikeudellisen tehtävän hoitaminen.
	(48)	Toimivaltaiset viranomaiset voivat rajoittaa työhön pääsyä tai itsenäistä ammatinharjoittamista sellaisten tehtävien osalta, joihin kuuluu julkisen vallan käyttämistä ja vastuuta kyseisen valtion tai muiden viranomaisten yleisen edun turvaamisesta.


</Amend>
<Amend>Tarkistus		<NumAm>19</NumAm>
<DocAmend>Ehdotus asetukseksi</DocAmend>
<Article>Johdanto-osan 49 kappale</Article>
	

	Komission teksti
	Tarkistus

	(49)	Jotta kansainvälistä suojelua saavat henkilöt voisivat käyttää tehokkaammin tässä asetuksessa vahvistettuja oikeuksia ja etuuksia, on tarpeen ottaa huomioon heidän erityistarpeensa ja heidän kohtaamansa kotoutumiseen liittyvät erityishaasteet ja auttaa heitä käyttämään kotoutumiseen liittyvä oikeuksiaan, jotka koskevat erityisesti työllistymiseen liittyviä koulutusmahdollisuuksia ja ammattikoulutusta sekä ulkomaisten tutkintojen, todistusten ja muiden muodollista pätevyyttä osoittavien asiakirjojen tunnustamismenettelyjen käyttöä erityisesti silloin, kun ongelmat johtuvat asiakirjojen puuttumisesta ja henkilöiden kyvyttömyydestä maksaa tunnustamismenettelyistä aiheutuvat kustannukset.
	(49)	Jotta kansainvälistä suojelua saavat henkilöt voisivat käyttää tehokkaammin tässä asetuksessa vahvistettuja oikeuksia ja etuuksia, on tarpeen ottaa huomioon heidän erityistarpeensa ja heidän kohtaamansa kotoutumiseen liittyvät erityishaasteet ja auttaa heitä käyttämään kotoutumiseen liittyviä oikeuksiaan ja toimenpiteitä, jotka koskevat erityisesti koulutusta ja työllistymiseen liittyviä koulutusmahdollisuuksia ja ammattikoulutusta sekä ulkomaisten tutkintojen, todistusten ja muiden muodollista pätevyyttä osoittavien asiakirjojen tunnustamismenettelyjen käyttöä erityisesti silloin, kun ongelmat johtuvat asiakirjojen puuttumisesta ja henkilöiden kyvyttömyydestä maksaa tunnustamismenettelyistä aiheutuvat kustannukset.


</Amend>
<Amend>Tarkistus		<NumAm>20</NumAm>
<DocAmend>Ehdotus asetukseksi</DocAmend>
<Article>Johdanto-osan 50 kappale</Article>

	

	Komission teksti
	Tarkistus

	(50)	Kansainvälistä suojelua saavia henkilöitä olisi sosiaaliturvan osalta kohdeltava yhdenvertaisesti suojelua myöntävän jäsenvaltion omien kansalaisten kanssa.
	(50)	Kansainvälistä suojelua saavia henkilöitä olisi sosiaaliturvan osalta kohdeltava yhdenvertaisesti suojelua myöntävän jäsenvaltion omien kansalaisten kanssa ja heihin olisi sovellettava syrjimättömyyden periaatetta.


</Amend>
<Amend>Tarkistus 		<NumAm>21</NumAm>
<DocAmend>Ehdotus asetukseksi</DocAmend>
<Article>Johdanto-osan 51 kappale</Article>
	

	Komission teksti
	Tarkistus

	(51)	Erityisesti sosiaalisen ahdingon välttämiseksi kansainvälistä suojelua saaville henkilöille on lisäksi asianmukaista myöntää sosiaaliapua ilman syrjintää. Toissijaista suojelua saavien henkilöiden osalta jäsenvaltioille olisi kuitenkin annettava jonkin verran liikkumavaraa tällaisten oikeuksien rajoittamiseksi perusetuuksiin, mikä on ymmärrettävä niin, että apu kattaa vähintään vähimmäistoimeentuloturvan, avun sairauden tai raskauden varalta ja vanhempainavun, sikäli kuin nämä etuudet myönnetään kansallisessa lainsäädännössä omille kansalaisille. Kotoutumisen helpottamiseksi jäsenvaltioilla olisi oltava mahdollisuus asettaa tietyntyyppisten kansallisessa lainsäädännössä määriteltyjen sosiaaliavustusten saamisen edellytykseksi sekä pakolaisten että toissijaista suojelua saavien henkilöiden tapauksessa se, että kansainvälistä suojelua saavat henkilöt osallistuvat tosiasiallisesti kotouttamistoimenpiteisiin.
	(51)	Erityisesti sosiaalisen ahdingon välttämiseksi ja kansainvälistä suojelua saavien ja toissijaista suojelua saavien henkilöiden kotoutumisen helpottamiseksi on lisäksi asianmukaista myöntää sosiaali- ja oikeusapua ilman syrjintää.


</Amend>
<Amend>Tarkistus 		<NumAm>22</NumAm>
<DocAmend>Ehdotus asetukseksi</DocAmend>
<Article>Johdanto-osan 52 kappale</Article>
	

	Komission teksti
	Tarkistus

	(52)	Olisi varmistettava, että kansainvälistä suojelua saavilla henkilöillä on mahdollisuus terveydenhuoltoon, sekä fyysinen terveydenhoito että mielenterveyspalvelut mukaan lukien.
	(52)	Olisi varmistettava, että kansainvälistä suojelua saavilla henkilöillä on mahdollisuus terveydenhuoltoon, sekä fyysinen terveydenhoito että mielenterveyspalvelut ja seksuaali- ja lisääntymisterveyttä koskevat terveydenhuoltopalvelut mukaan lukien.


</Amend>
<Amend>Tarkistus 		<NumAm>23</NumAm>
<DocAmend>Ehdotus asetukseksi</DocAmend>
<Article>Johdanto-osan 52 a kappale (uusi)</Article>
	

	Komission teksti
	Tarkistus

	
	(52 a)	Yleisesti tarjolla olevien tavaroiden ja palvelujen, mukaan luettuna työvoimaviranomaisten tieto- ja neuvontapalvelujen, olisi oltava myös kansainvälistä suojelua saavien henkilöiden saatavilla.


</Amend>
<Amend>Tarkistus		<NumAm>24</NumAm>
<DocAmend>Ehdotus asetukseksi</DocAmend>
<Article>Johdanto-osan 53 kappale</Article>

	

	Komission teksti
	Tarkistus

	(53)	Kansainvälistä suojelua saavien henkilöiden kotoutumisen helpottamiseksi heillä on oltava mahdollisuus hyödyntää kotouttamistoimenpiteitä jäsenvaltioiden määrittelemin ehdoin. Jäsenvaltiot voivat määrätä tällaisiin kotouttamistoimenpiteisiin, kuten kieli- ja kansalaistaitokursseille, ammattikoulutukseen ja muille työllistymiskursseille, osallistumisen pakolliseksi.
	(53)	Kansainvälistä suojelua saavien henkilöiden kotoutumisen helpottamiseksi heillä olisi oltava mahdollisuus hyödyntää vapaasti ja tosiasiallisesti kotouttamistoimenpiteitä jäsenvaltioiden määrittelemin ehdoin. Jäsenvaltiot voivat määrätä tällaisiin kotouttamistoimenpiteisiin, kuten kieli- ja kansalaistaitokursseille, ammattikoulutukseen ja muille työllistymiskursseille, osallistumisen pakolliseksi, edellyttäen että kyseisiin kotouttamistoimenpiteisiin on helppo osallistua ja että ne ovat maksuttomia. Kyseisiin toimenpiteisiin osallistuminen ei saisi koskaan vaikuttaa tässä asetuksessa vahvistettuihin oikeuksiin ja velvollisuuksiin eikä olla peruste pakolaisaseman tai toissijaisen suojeluaseman uudelleentarkasteluun, peruuttamiseen, lakkauttamiseen, epäämiseen tai uusimatta jättämiseen. Kotouttamistoimenpiteiden laiminlyönnistä jäsenvaltioiden kansallisessa lainsäädännössä asetettujen rangaistusten olisi oltava aina oikeasuhteisia.


</Amend>
<Amend>Tarkistus		<NumAm>25</NumAm>
<DocAmend>Ehdotus asetukseksi</DocAmend>
<Article>15 artikla – 1 kohta – b alakohta</Article>
	

	Komission teksti
	Tarkistus

	b)	silloin, kun pakolaisen oleskelulupa uusitaan ensimmäisen kerran.
	Poistetaan.


</Amend>
<Amend>Tarkistus		<NumAm>26</NumAm>
<DocAmend>Ehdotus asetukseksi</DocAmend>
<Article>21 artikla – 1 kohta – b alakohta</Article>
	

	Komission teksti
	Tarkistus

	b)	silloin, kun toissijaista suojelua saavan henkilön oleskelulupa uusitaan ensimmäisen ja toisen kerran.
	Poistetaan.


</Amend>
<Amend>Tarkistus		<NumAm>27</NumAm>
<DocAmend>Ehdotus asetukseksi</DocAmend>
<Article>22 artikla – 3 kohta</Article>
	

	Komission teksti
	Tarkistus

	3.	Työhön pääsyä ja sosiaaliturvaa koskevien etuuksien myöntäminen edellyttää aiemmin myönnettyä oleskelulupaa kansainvälisten velvoitteiden asettamissa rajoissa.
	3.	Työhön pääsyä ja sosiaaliturvaa koskevien etuuksien myöntäminen voi edellyttää aiemmin myönnettyä oleskelulupaa kansainvälisten velvoitteiden asettamissa rajoissa.


</Amend>
<Amend>Tarkistus 		<NumAm>28</NumAm>
<DocAmend>Ehdotus asetukseksi</DocAmend>
<Article>22 artikla – 4 kohta</Article>
	

	Komission teksti
	Tarkistus

	4.	Tämän luvun säännöksiä sovellettaessa on otettava huomioon erityistarpeisten henkilöiden, kuten alaikäisten, ilman huoltajaa olevien alaikäisten, vammaisten, vanhusten, raskaana olevien naisten, yksinhuoltajien, joilla on alaikäisiä lapsia, ihmiskaupan uhrien, mielenterveyshäiriöistä kärsivien sekä kidutuksen, raiskauksen tai muun vakavan psyykkisen, fyysisen tai seksuaalisen väkivallan kohteeksi joutuneiden henkilöiden erityistilanne, jos heidän tilanteensa yksilöllisessä arvioinnissa on todettu, että heillä on erityistarpeita.
	4.	Tämän luvun säännöksiä sovellettaessa on otettava huomioon erityistarpeisten henkilöiden, kuten alaikäisten, ilman huoltajaa olevien alaikäisten, vammaisten, vanhusten, raskaana olevien naisten, yksinhuoltajien, joilla on lapsia, ihmiskaupan uhrien, mielenterveyshäiriöistä kärsivien sekä kidutuksen, raiskauksen tai muun vakavan psyykkisen, fyysisen tai seksuaalisen väkivallan kohteeksi joutuneiden henkilöiden erityistilanne, jos heidän tilanteensa yksilöllisessä arvioinnissa on todettu, että heillä on erityistarpeita.


</Amend>
<Amend>Tarkistus 		<NumAm>29</NumAm>
<DocAmend>Ehdotus asetukseksi</DocAmend>
<Article>24 artikla – 1 kohta</Article>
	

	Komission teksti
	Tarkistus

	Toimivaltaisten viranomaisten on annettava kansainvälistä suojelua saaville henkilöille tietoja pakolaisasemaan tai toissijaiseen suojeluasemaan liittyvistä oikeuksista ja velvollisuuksista mahdollisimman pian aseman myöntämisen jälkeen. Tiedot on annettava kielellä, jota suojelua saava henkilö ymmärtää tai jota hänen kohtuudella voidaan olettaa ymmärtävän, ja niissä on viitattava nimenomaisesti seurauksiin, joita koituu unionin sisällä liikkumista koskevassa 28 artiklassa vahvistettujen velvoitteiden noudattamatta jättämisestä.
	Toimivaltaisten viranomaisten on annettava kansainvälistä suojelua saaville henkilöille tietoja pakolaisasemaan tai toissijaiseen suojeluasemaan liittyvistä oikeuksista ja velvollisuuksista mahdollisimman pian aseman myöntämisen jälkeen. Tiedot on annettava kirjallisesti kielellä, jota suojelua saava henkilö ymmärtää, ja niissä on viitattava nimenomaisesti seurauksiin, joita koituu unionin sisällä liikkumista koskevassa 29 artiklassa vahvistettujen velvoitteiden noudattamatta jättämisestä.


</Amend>
<Amend>Tarkistus		<NumAm>30</NumAm>
<DocAmend>Ehdotus asetukseksi</DocAmend>
<Article>26 artikla – 1 kohta – a alakohta</Article>

	

	Komission teksti
	Tarkistus

	a)	Pakolaisaseman saaneiden oleskelulupa on voimassa kolme vuotta, ja sen voimassaoloa voidaan jatkaa kolmen vuoden jaksoissa.
	a)	Pakolaisaseman saaneiden oleskelulupa on voimassa viisi vuotta, ja sen voimassaoloa voidaan jatkaa viiden vuoden jaksoissa.


</Amend>
<Amend>Tarkistus		<NumAm>31</NumAm>
<DocAmend>Ehdotus asetukseksi</DocAmend>
<Article>26 artikla – 1 kohta – b alakohta</Article>

	

	Komission teksti
	Tarkistus

	b)	Toissijaisen suojeluaseman saaneiden oleskelulupa on voimassa vuoden, ja sen voimassaoloa voidaan jatkaa kahden vuoden jaksoissa.
	b)	Toissijaisen suojeluaseman saaneiden oleskelulupa on voimassa viisi vuotta, ja sen voimassaoloa voidaan jatkaa viiden vuoden jaksoissa.


</Amend>
<Amend>Tarkistus 		<NumAm>32</NumAm>
<DocAmend>Ehdotus asetukseksi</DocAmend>
<Article>28 artikla – 1 kohta</Article>
	

	Komission teksti
	Tarkistus

	1.	Kansainvälistä suojelua saavat henkilöt saavat liikkua vapaasti, myös valita asuinpaikkansa, heille kansainvälistä suojelua myöntäneen jäsenvaltion alueella samoin edellytyksin ja rajoituksin kuin vastaavassa tilanteessa olevien alueella laillisesti asuvien muiden kolmansien maiden kansalaisten osalta on säädetty.
	1.	Kansainvälistä suojelua saavat henkilöt saavat liikkua vapaasti, myös valita asuinpaikkansa, heille kansainvälistä suojelua myöntäneen jäsenvaltion alueella samoin edellytyksin ja rajoituksin kuin alueella laillisesti asuvien muiden kolmansien maiden kansalaisten osalta on säädetty.


</Amend>
<Amend>Tarkistus		<NumAm>33</NumAm>
<DocAmend>Ehdotus asetukseksi</DocAmend>
<Article>30 artikla – 2 kohta – a alakohta</Article>

	

	Komission teksti
	Tarkistus

	a)	työolot, myös palkka ja irtisanominen, työaika, lomat ja vapaapäivät sekä työterveys- ja -turvallisuusvaatimukset;
	a)	työolot, myös palkka ja irtisanominen, työaika, lomat ja vapaapäivät, perhevapaa sekä työterveys- ja -turvallisuusvaatimukset;


</Amend>
<Amend>Tarkistus		<NumAm>34</NumAm>
<DocAmend>Ehdotus asetukseksi</DocAmend>
<Article>30 artikla – 2 kohta – b alakohta</Article>
	

	Komission teksti
	Tarkistus

	b)	yhdistymisvapaus ja oikeus liittyä työntekijöiden tai työnantajien etujärjestöön tai jonkin ammattialan järjestöön, tällaisen järjestön myöntämät etuudet mukaan luettuina;
	b)	yhdistymisvapaus ja oikeus liittyä työntekijöiden tai työnantajien etujärjestöön tai jonkin ammattialan järjestöön, tällaisen järjestön myöntämät oikeudet ja etuudet mukaan luettuina;


</Amend>
<Amend>Tarkistus		<NumAm>35</NumAm>
<DocAmend>Ehdotus asetukseksi</DocAmend>
<Article>30 artikla – 2 kohta – c alakohta</Article>

	Komission teksti
	Tarkistus

	c)	aikuisille tarkoitettu työllisyyskoulutus, ammattikoulutus, mukaan lukien ammattitaidon parantamiseksi järjestetyt kurssit ja käytännön työharjoittelu;
	c)	koulutus ja työllisyyskoulutus, ammattikoulutus, mukaan lukien ammattitaidon parantamiseksi järjestetyt kurssit ja käytännön työharjoittelu;


</Amend>
<Amend>Tarkistus 		<NumAm>36</NumAm>
<DocAmend>Ehdotus asetukseksi</DocAmend>
<Article>30 artikla – 2 kohta – d alakohta</Article>
	

	Komission teksti
	Tarkistus

	d)	työvoimatoimistojen tarjoamat neuvontapalvelut.
	d)	työvoimatoimistojen tarjoamat neuvonta- ja seurantapalvelut.


</Amend>
<Amend>Tarkistus 		<NumAm>37</NumAm>
<DocAmend>Ehdotus asetukseksi</DocAmend>
<Article>30 artikla – 3 kohta</Article>
	

	Komission teksti
	Tarkistus

	3.	Toimivaltaisten viranomaisten on tarvittaessa helpotettava täysimääräistä pääsyä 2 kohdan c ja d alakohdassa tarkoitettuihin toimintoihin.
	3.	Toimivaltaisten viranomaisten on helpotettava täysimääräistä pääsyä 2 kohdan c ja d alakohdassa tarkoitettuihin toimintoihin.


</Amend>
<Amend>Tarkistus 		<NumAm>38</NumAm>
<DocAmend>Ehdotus asetukseksi</DocAmend>
<Article>31 artikla – 2 kohta</Article>
	

	Komission teksti
	Tarkistus

	2.	Kansainvälistä suojelua saavilla aikuisilla on mahdollisuus osallistua yleiseen koulutusjärjestelmään, täydennyskoulutukseen tai uudelleenkoulutukseen samoin edellytyksin kuin vastaavassa tilanteessa olevat maassa laillisesti asuvat kolmansien maiden kansalaiset.
	2.	Kansainvälistä suojelua saavilla aikuisilla on mahdollisuus osallistua yleiseen koulutusjärjestelmään, täydennyskoulutukseen tai uudelleenkoulutukseen samoin edellytyksin kuin kansalaiset.


</Amend>
<Amend>Tarkistus		<NumAm>39</NumAm>
<DocAmend>Ehdotus asetukseksi</DocAmend>
<Article>34 artikla – 1 kohta – 2 alakohta</Article>
	

	Komission teksti
	Tarkistus

	Tietyn kansallisessa lainsäädännössä määritellyn sosiaaliavustuksen saamisen edellytykseksi voidaan asettaa kansainvälistä suojelua saavan henkilön tosiasiallinen osallistuminen kotouttamistoimenpiteisiin.
	Tietyn kansallisessa lainsäädännössä määritellyn sosiaaliavustuksen saamisen edellytykseksi voidaan asettaa kansainvälistä suojelua saavan henkilön tosiasiallinen osallistuminen kotouttamistoimenpiteisiin, joiden on oltava maksuttomia ja saatavilla ja joihin osallistumisen on oltava helppoa.


</Amend>
<Amend>Tarkistus		<NumAm>40</NumAm>
<DocAmend>Ehdotus asetukseksi</DocAmend>
<Article>34 artikla – 2 kohta</Article>
	

	Komission teksti
	Tarkistus

	2.	Jäsenvaltiot voivat rajoittaa toissijaisen suojeluaseman saaneiden henkilöiden sosiaaliavustukset perusetuuksiin.
	Poistetaan.


</Amend>
<Amend>Tarkistus 		<NumAm>41</NumAm>
<DocAmend>Ehdotus asetukseksi</DocAmend>
<Article>35 artikla – 2 kohta</Article>
	

	Komission teksti
	Tarkistus

	2.	Kansainvälistä suojelua saaville henkilöille, joilla on erityisiä tarpeita, kuten raskaana oleville naisille, vammaisille tai kidutuksen, raiskauksen tai muun vakavan henkisen, fyysisen tai seksuaalisen väkivallan uhreiksi joutuneille henkilöille tai kaikenlaisten väärinkäytösten, laiminlyöntien, hyväksikäytön, kidutuksen tai julman, epäinhimillisen ja halventavan kohtelun uhriksi joutuneille tai aseellisista selkkauksista kärsineille alaikäisille, on järjestettävä riittävä terveydenhuolto, tarvittaessa myös mielenterveyshäiriöiden hoito, samoin edellytyksin kuin suojelua myöntäneen jäsenvaltion kansalaisille.
	[bookmark: _GoBack](Tarkistus ei vaikuta suomenkieliseen versioon.)


</Amend>
<Amend>Tarkistus 		<NumAm>42</NumAm>
<DocAmend>Ehdotus asetukseksi</DocAmend>
<Article>36 artikla – 1 kohta – 1 alakohta</Article>
	

	Komission teksti
	Tarkistus

	Toimivaltaisten viranomaisten on mahdollisimman pian kansainvälisen suojelun myöntämisen jälkeen ja asetuksen (EU) XXX/XXX [menettelyjä koskeva asetus] 22 artiklan 1 kohdan mukaisesti viimeistään viiden työpäivän kuluessa toteutettava tarvittavat toimenpiteet sen varmistamiseksi, että ilman huoltajaa olevia alaikäisiä edustaa laillinen edunvalvoja tai tarvittaessa alaikäisten hoidosta ja hyvinvoinnista vastaava järjestö, tai jonkin muun asianmukaisen edustuksen varmistamiseksi, mukaan luettuna lainsäädäntöön tai tuomioistuimen määräykseen perustuva edustus.
	Toimivaltaisten viranomaisten on mahdollisimman pian ja asetuksen (EU) XXX/XXX [menettelyjä koskeva asetus] 22 artiklan 1 kohdan mukaisesti viimeistään viiden päivän kuluessa toteutettava tarvittavat toimenpiteet sen varmistamiseksi, että ilman huoltajaa olevia alaikäisiä edustaa laillinen edunvalvoja tai tarvittaessa alaikäisten hoidosta ja hyvinvoinnista vastaava järjestö, tai jonkin muun asianmukaisen edustuksen varmistamiseksi, mukaan luettuna lainsäädäntöön tai tuomioistuimen määräykseen perustuva edustus.


</Amend>
<Amend>Tarkistus 		<NumAm>43</NumAm>
<DocAmend>Ehdotus asetukseksi</DocAmend>
<Article>36 artikla – 3 kohta – 1 alakohta – d alakohta</Article>
	

	Komission teksti
	Tarkistus

	d)	muihin alaikäisille soveltuviin majoituspaikkoihin.
	Poistetaan.


</Amend>
<Amend>Tarkistus 		<NumAm>44</NumAm>
<DocAmend>Ehdotus asetukseksi</DocAmend>
<Article>36 artikla – 4 kohta</Article>
	

	Komission teksti
	Tarkistus

	4.	Sisarukset on mahdollisuuksien mukaan pidettävä yhdessä ottaen huomioon kyseisen alaikäisen etu sekä erityisesti hänen ikänsä ja kehitystasonsa. Ilman huoltajaa olevien alaikäisten asuinpaikan muutokset on rajoitettava mahdollisimman vähiin.
	4.	Sisarukset on mahdollisuuksien mukaan pidettävä yhdessä ottaen huomioon kyseisen alaikäisen etu sekä erityisesti hänen ikänsä ja kehitystasonsa. Ilman huoltajaa olevien alaikäisten asuinpaikan muutokset on rajoitettava mahdollisimman vähiin ja vältettävä heidän hallinnollista säilöönottoaan.


</Amend>
<Amend>Tarkistus 		<NumAm>45</NumAm>
<DocAmend>Ehdotus asetukseksi</DocAmend>
<Article>37 artikla – 1 kohta</Article>
	

	Komission teksti
	Tarkistus

	1.	Kansainvälistä suojelua saavien henkilöiden on saatava majoitus samoin ehdoin kuin vastaavassa tilanteessa olevien jäsenvaltioiden alueella laillisesti asuvien muiden kolmansien maiden kansalaisten.
	1.	Kansainvälistä suojelua saavien henkilöiden on saatava majoitus samoin ehdoin kuin kansalaisten.


</Amend>
<Amend>Tarkistus 		<NumAm>46</NumAm>
<DocAmend>Ehdotus asetukseksi</DocAmend>
<Article>37 artikla – 2 kohta</Article>
	

	Komission teksti
	Tarkistus

	2.	Kansainvälistä suojelua saavien henkilöiden hajautettua majoittamista koskevia kansallisia käytäntöjä noudetaan siinä määrin kuin se on mahdollista siten, että kansainvälistä suojelua saavia henkilöitä ei syrjitä ja majoituksen saannissa varmistetaan yhtäläiset mahdollisuudet.
	2.	Kansainvälistä suojelua saavien henkilöiden hajautettua majoittamista koskevia kansallisia käytäntöjä noudetaan siten, että kansainvälistä suojelua saavia henkilöitä ei syrjitä ja majoituksen saannissa varmistetaan yhtäläiset mahdollisuudet.


</Amend>
<Amend>Tarkistus 		<NumAm>47</NumAm>
<DocAmend>Ehdotus asetukseksi</DocAmend>
<Article>38 artikla – 1 kohta</Article>
	

	Komission teksti
	Tarkistus

	1.	Kansainvälistä suojelua saavien henkilöiden kotoutumisen helpottamiseksi heidän on voitava hyödyntää jäsenvaltioiden tarjoamia kotouttamistoimenpiteitä, erityisesti kieli-, kansalaistaito- ja kotouttamiskursseja ja ammattikoulutusta, joissa otetaan huomioon heidän erityistarpeensa.
	1.	Kansainvälistä suojelua saavien henkilöiden kotoutumisen helpottamiseksi heidän on voitava hyödyntää jäsenvaltioiden tarjoamia kotouttamistoimenpiteitä, erityisesti kieli-, kansalaistaito- ja kotouttamiskursseja ja ammattikoulutusta, jotka ovat maksuttomia ja helposti saatavilla ja joissa otetaan huomioon heidän erityistarpeensa.


</Amend>
<Amend>Tarkistus		<NumAm>48</NumAm>
<DocAmend>Ehdotus asetukseksi</DocAmend>
<Article>38 artikla – 2 kohta</Article>
	

	Komission teksti
	Tarkistus

	2.	Jäsenvaltiot voivat määrätä kotouttamistoimenpiteisiin osallistumisen pakolliseksi.
	2.	Jäsenvaltiot voivat määrätä kotouttamistoimenpiteisiin osallistumisen pakolliseksi, edellyttäen että kyseisiin kotouttamistoimenpiteisiin osallistuminen on maksutonta ja helppoa ja että niissä otetaan huomioon kansainvälistä suojelua saavan henkilön erityistarpeet. Kotouttamistoimenpiteisiin osallistuminen ei saa koskaan vaikuttaa tässä asetuksessa vahvistettuihin oikeuksiin ja velvollisuuksiin eikä olla peruste pakolaisaseman tai toissijaisen suojeluaseman eikä niihin liittyvien oikeuksien ja velvollisuuksien uudelleentarkasteluun, peruuttamiseen, lakkauttamiseen, epäämiseen tai uusimatta jättämiseen.


</Amend>
</RepeatBlock-Amend>

